b'\n_START_ARTICLE_\nOligarhija\n_START_PARAGRAPH_\nOligarhija (iz starogr\xc5\xa1kih besed \xe1\xbd\x80\xce\xbb\xce\xaf\xce\xb3\xce\xbf\xce\xbd (ol\xc3\xadgon) - malo in \xe1\xbc\x84\xcf\x81\xcf\x87\xcf\x89 (arkho) - vladati, je oblika vladavine, kjer je politi\xc4\x8dna mo\xc4\x8d v rokah pe\xc5\xa1\xc4\x8dice ljudi. Obi\xc4\x8dajno na podlagi sorodstvenih vezi (tradicije), bogastva ali voja\xc5\xa1ke mo\xc4\x8di._NEWLINE_Oligarhija se lahko razvije iz monarhije, ko skupina posameznikov prisili monarha k delitvi oblasti. Znan tak primer je, ko je skupina angle\xc5\xa1kih plemi\xc4\x8dev od Ivana Brez de\xc5\xbeele izsilila podpis Velike listina svobo\xc5\xa1\xc4\x8din, ki je mo\xc4\x8dno omejila pravice kraljev. Pogostej\xc5\xa1i pa je obraten proces, kjer posameznik znotraj te pe\xc5\xa1\xc4\x8dice s\xc4\x8dasoma prevlada. Na ta na\xc4\x8din je nastala ve\xc4\x8dina evropskih monarhij v srednjem veku.'